Ján Garaj

Prof. Ing. Ján Garaj, DrSc. (* 11. marec 1934, Važec) je slovenský chemik, významný pedagóg, vedec, v rokoch 19891990 rektor SVŠT (STU).

 Životopis 
Narodil sa vo Važci v železničiarskej rodine, gymnázium vyštudoval v Liptovskom Mikuláši, v roku 1958 absolvoval Chemicko technologickú fakultu Slovenskej vysokej školy technickej v Bratislave, kde obhájil kandidátsku prácu roku 1963, doktorskú dizertačnú prácu roku 1976, docentom sa stal v roku 1967 a profesorom v roku 1977. Na Katedre Anorganickej chémie pôsobil v rokoch 1958 až 1972. Od roku 1972 až do 1997 bol vedúcim katedry Analytickej chémie na CHTF SVŠT. V rokoch 19691971 bol prodekanom a v rokoch 19851987 bol dekanom CHTF SVŠT. V rokoch 19891990 bol rektorom SVŠT. Od roku 1997 pôsobil na Trenčianskej univerzite Alexandra Dubčeka v Trenčíne, kde bol prorektorTnU Trendy, ročník III. číslo 1, TnUAD Trenčín, 2004, strana 3 a 5 od 1997 do 2004 a v rokoch 2004 až 2009 riaditeľom Ústavu prírodných a humanitných vied.

 Pedagogická činnosť 
Táto bola zameraná na analytickú chémiu, chémiu koordinačných zlúčenín, röntgenovú štrukturálnu analýzu a stopovú chemickú analýzu. Pôsobil vo všetkých formách pedagogického procesu. Vychoval desiatky diplomantov a kandidátov vied. Bol členom a predsedom komisií pre obhajobu kandidátskych a doktorských dizertačných prác v oboroch Analytická chémia a Anorganická chémia.

 Mimoškolská a vedecká činnosť 
 Vo vedeckej práci sa venoval pôvodne röntgenovej štrukturálnej analýze a potom sa špecializoval na stopovú chemickú analýzu.
 Aktívne organizoval spoluprácu výskumu s praxou
 19871988 podpredseda Slovenskej komisie pre vedeckotechnický a investičný rozvoj
 1987 – zvolený za člena korešpondenta SAV
 1988 – zvolený za člena korešpondenta ČSAV
 19881989 – člen predsedníctva SAV
 19701999 delegát Slovenskej chemickej spoločnosti v divízii analytickej chémie Federácie európskych chemických spoločností (neskôr DAC EuCheMS) a predseda EURACHEMJubilea členov ČO ZSVTS v „VTS news“, SEPTEMBER 2014, č. 3, ROČNÍK II. Str. 25 Slovakia kde organizoval odborné semináre „Cesty zvyšovania kvality skúšobníckej činnosti“.
 Významná je aj jeho činnosť v Slovenskej národnej akreditačnej službe (SNAS) ako predsedu Technického výboru pre akreditáciu chemických a zdravotných laboratórií a vedúceho posudzovateľa SNAS.

 Publikačná činnosť 
 Ako vedúci autorského kolektívu napísal dve učebnice analytickej chémie a rad skrípt.
 Bol zodpovedným riešiteľom výskumných úloh štátneho plánu a to najmä v oblasti vzťahu zloženia, štruktúry a vlastnosti látok.
 Vedecko výskumne výsledky publikoval autorstvom čo spoluautorstvom vo viac ako 233 prácach vo vedeckých časopisoch.
 Je spoluautorom 23 patentov.
 Pod jeho vedením bola zorganizovaná rada konferencií Pokroky analytickej chémie v praxi

 Vyznamenania a ocenenia 
 1989 – Hanušova medailaHanušova medaila
 2000 – Strieborná medaila ZSVTS
 2002 – Vedec roka SR – Kategória ZSVTS „Propagátor vedy a techniky 2002“
 2005 – Zlatá medaila ZSVTS
 2010 – prefesor emeritus STUEmeritní profesori na STU 2005 - 2014

 Referencie 

 Externé odkazy 
 Osobnosti vedy prof. Ing. Ján Garaj, DrSc  
 Prof. Ing. Ján Garaj, DrSc. - 75- ročný v ChemZi 2009 ročník 5, číslo 1

Kategória:Slovenskí chemici
Kategória:Osobnosti z Važca
Kategória:Rektori Slovenskej technickej univerzity v Bratislave
Kategória:Absolventi Fakulty chemickej a potravinárskej technológie Slovenskej technickej univerzity v Bratislave
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Vyučujúci na Fakulte chemickej a potravinárskej technológie Slovenskej technickej univerzity v Bratislave
Kategória:Vyučujúci na Trenčianskej univerzite Alexandra Dubčeka v Trenčíne
Kategória:Dekani Fakulty chemickej a potravinárskej technológie Slovenskej technickej univerzity v Bratislave